శశిలేఖ (పత్రిక)

శశిలేఖ తెలుగు ప్రాంతాల ఏకీకరణకు పోరాడిన తొలి పత్రిక. 1894 జూన్‌లో గట్టుపల్లి శేషాచార్యులు మద్రాను నుంచి దీన్ని ప్రారంభించాడు. ఇది వారపత్రికగా మొదలై, కొంతకాలం ద్వైవారపత్రికగా నడిచి, ఆ తరువాత దినపత్రికగా మారింది. నేలటూరు పార్ధసారథి అయ్యంగారు దీనికి సంపాదకుడు. బోయరు యుద్ధసమయంలో దీనికి మంచి ఆదరణ లభించింది. తెలుగు పాఠకులకు యుద్ధవార్తలను అందించింది. ప్రత్యేక ఆంధ్రరాష్ట్ర ఉద్యమానికి బాసటగా నిలిచింది. ఆ రోజుల్లో ఇంగ్లీషులో వెలువడుతూండే మద్రాసు స్టాండర్డ్‌ పత్రికకు ఇది తెలుగు కాపీ అని భావించేవారు. ద్వైవార పత్రికగా ఉండగా దీని సర్క్యులేషను 550 కాపీలు. ఈ పత్రిక 1956 వరకు నడిచి ఆగిపోయింది.

శశిలేఖ గ్రాంథిక భాషకు అనుకూలంగా ఉండేది. కన్యాశుల్కం నాటకాన్ని గ్రాంథిక భాషలో రాయనందుకు అది గర్హించింది.

ఈ పత్రిక గురించి దాన్ని సమకాలికురాలైన వైజయంతి పత్రిక 1894 జూలై సంచికలో ఇలా రాసింది: “శశిలేఖ నాబరగు నాంధ్ర వార్తాపత్రిక యీ చెన్నపురిన వారమున కొక్కసారి ప్రకటితంబగుచున్నది. సర్వజన సమాదరణీయంబులగు విశేషంబులును ఘనత చెందిన హిందువుల చరిత్రంబులును జనులకు దెలియ దగిన వృత్తాంతబులుం యిప్పత్రిక చెలువొందుచున్నది.”

 మూలాలు 

వర్గం:తెలుగు వారపత్రికలు
వర్గం:తెలుగు దినపత్రికలు
వర్గం:మూతబడిన తెలుగు పత్రికలు
వర్గం:మద్రాసు నుండి ప్రచురితమైన తెలుగు పత్రికలు
వర్గం:19 వ శతాబ్దపు తెలుగు పత్రికలు
వర్గం:20 వ శతాబ్దపు తెలుగు పత్రికలు